Suvestinė redakcija nuo 2010-07-11 iki 2010-09-11

Nutarimas paskelbtas: Žin. 1994, Nr. 63-1238, i. k. 0941100NUTA00000728

LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS DARBO REGLAMENTO PATVIRTINIMO

1994 m. rugpjūčio 11 d. Nr. 728

Vilnius

Lietuvos Respublikos Vyriausybė nutaria:

1. Patvirtinti Lietuvos Respublikos Vyriausybės darbo reglamentą (pridedama).

2. Pavesti Teisingumo ministerijai per 3 mėnesius pateikti Lietuvos Respublikos Vyriausybei pasiūlymus dėl Lietuvos Respublikos Vyriausybės sprendimų pripažinimo netekusiais galios arba patikslinimo, atsižvelgiant į tai, kad patvirtintas Lietuvos Respublikos Vyriausybės darbo reglamentas.

MINISTRAS PIRMININKAS	ADOLFAS ŠLEŽEVIČIUS

TEISINGUMO MINISTRAS	JONAS PRAPIESTIS

Patvirtinta

Lietuvos Respublikos Vyriausybės

1994 m. rugpjūčio 11 d. nutarimu Nr. 728

(Lietuvos Respublikos Vyriausybės

2009 m. rugsėjo 9 d. nutarimo Nr. 1065

redakcija)

Lietuvos Respublikos Vyriausybės darbo reglamentas

I. BENDROSIOS NUOSTATOS

1. Lietuvos Respublikos Vyriausybės darbo reglamentas (toliau vadinama – Reglamentas) nustato Lietuvos Respublikos Vyriausybės (toliau vadinama – Vyriausybė) darbo tvarką.

2. Vyriausybė valstybės valdymo reikalus sprendžia Vyriausybės posėdžiuose visų Vyriausybės narių balsų dauguma priimdama nutarimus.

II. Vyriausybės komitetai ir VYRIAUSYBĖS Komisijos, Ministro pirmininko sudaromos darbo grupės

3. Vyriausybė gali sudaryti Vyriausybės patariamąsias institucijas – Vyriausybės komitetus ir Vyriausybės komisijas Vyriausybės pavestoms užduotims atlikti. Ministras Pirmininkas gali sudaryti darbo grupes jo pavestoms užduotims atlikti.

4. Vyriausybės komiteto, Vyriausybės komisijos, Ministro Pirmininko sudarytos darbo grupės posėdžius kviečia, jų vietą ir laiką nustato, jiems pirmininkauja atitinkamai Vyriausybės komiteto pirmininkas, Vyriausybės komisijos pirmininkas (jo nesant – Vyriausybės komisijos pirmininko pavaduotojas ar kitas Vyriausybės komisijos pirmininko paskirtas asmuo) ar darbo grupės vadovas (jo nesant – darbo grupės vadovo pavaduotojas ar kitas darbo grupės vadovo paskirtas asmuo). Posėdyje, be Vyriausybės komiteto, Vyriausybės komisijos ar darbo grupės narių, Vyriausybės komiteto pirmininko, Vyriausybės komisijos pirmininko ar darbo grupės vadovo kvietimu gali dalyvauti ir kiti asmenys.

5. Vyriausybės komiteto posėdis laikomas teisėtu, jeigu jame dalyvauja daugiau kaip pusė Vyriausybės komiteto narių (įskaitant jo pirmininką). Vyriausybės komiteto, Vyriausybės komisijos, darbo grupės sprendimai priimami posėdyje dalyvavusių Vyriausybės komiteto, Vyriausybės komisijos, darbo grupės narių balsų dauguma. Vyriausybės komiteto, Vyriausybės komisijos ar darbo grupės narių balsams pasiskirsčius po lygiai, lemia Vyriausybės komiteto pirmininko, Vyriausybės komisijos posėdžio pirmininko ar darbo grupės posėdžio pirmininko balsas.

6. Vyriausybė, sudarydama Vyriausybės komisijas, gali nustatyti ir kitokią Vyriausybės komisijų darbo organizavimo tvarką.

7. Vyriausybės komitetus ūkiškai ir techniškai aptarnauja Ministro Pirmininko tarnyba.

Vyriausybės komisijas ir Ministro Pirmininko sudarytas darbo grupes, kurių pirmininkais ar vadovais paskirti ministrai, Vyriausybės įstaigų vadovai, ministerijų ar Vyriausybės įstaigų valstybės tarnautojai, ūkiškai ir techniškai aptarnauja atitinkamos ministerijos ar Vyriausybės įstaigos, jeigu Vyriausybė, sudarydama komisijas, o Ministras Pirmininkas – darbo grupes, nenustato kitaip. Kitas Vyriausybės komisijas ir Ministro Pirmininko sudarytas darbo grupes ūkiškai ir techniškai aptarnauja Ministro Pirmininko tarnyba, išskyrus tuos atvejus, kai ūkiškai ir techniškai aptarnauti Vyriausybės komisiją ar Ministro Pirmininko sudarytą darbo grupę pavesta kitai institucijai ar įstaigai.

Institucija ar įstaiga, ūkiškai ir techniškai aptarnaujanti Vyriausybės komitetą, Vyriausybės komisiją ar Ministro Pirmininko sudarytą darbo grupę, saugo Vyriausybės komiteto, Vyriausybės komisijos ar darbo grupės veiklos dokumentus (posėdžių protokolus, susirašinėjimo medžiagą, įvairius projektus, pažymas, išvadas, pasiūlymus ir kita).

III. VYRIAUSYBĖS TEISĖS AKTŲ LEIDYBOS iniciatyva, TEISĖS AKTŲ PROJEKTŲ RENGIMAS IR DERINIMAS

8. Vyriausybei įstatymų, Vyriausybės nutarimų ir kitų teisės aktų projektus turi teisę teikti Lietuvos Respublikos Vyriausybės įstatymo (Žin., 1994, Nr. 43-772; 1998, Nr. 41(1)-1131) 38 straipsnio 1 dalyje nustatyti asmenys.

9. Ministras Pirmininkas, įgyvendindamas Vyriausybės teisės aktų leidybos iniciatyvos teisę, gali duoti pavedimą ministrui, Vyriausybės įstaigos vadovui ar Ministro Pirmininko tarnybai parengti teisės akto projektą. Ministro Pirmininko pavedimu, įformintu Ministro Pirmininko kanclerio rezoliucija, gali būti pavedama ministerijai ar Vyriausybės įstaigai parengti atitinkamą teisės akto projektą. Atitinkami pavedimai taip pat rengiami, kai Lietuvos Respublikos Seimas (toliau vadinama – Seimas) grąžina Vyriausybės pateiktus įstatymų ar kitų Seimo teisės aktų projektus tobulinti.

10. Vyriausybė Seimo Pirmininko ar Seimo valdybos prašymu teikia Seimui išvadas dėl Seime svarstomo teisės akto projekto. Gavus tokį prašymą, Ministro Pirmininko pavedimu, kuris gali būti įforminamas Ministro Pirmininko kanclerio rezoliucija, pavedama ministerijai ar Vyriausybės įstaigai parengti Vyriausybės išvadų projektą. Vyriausybė gali teikti Seimui išvadas ir savo iniciatyva.

11. Rengiant Vyriausybės teisės aktų projektus, išvadas dėl Vyriausybės teisės aktų projektų, numatomo teisinio reguliavimo koncepcijas, atliekant numatomo teisinio reguliavimo poveikio vertinimą, skelbiant Vyriausybės teisės aktų projektus, konsultuojantis su visuomene dėl rengiamų Vyriausybės teisės aktų projektų, atliekant norminių teisės aktų stebėseną, vadovaujamasi Lietuvos Respublikos Vyriausybės teisėkūros taisyklėmis.

Teisės akto projekto rengėjas organizuoja nesutarimų dėl teisės akto projektui pareikštų pastabų derinimą ir užtikrina, kad teisės akto projekto rengėjo atstovas dalyvautų įforminant priimtus teisės aktus.

Punkto pakeitimai:

Nr. 1246, 2009-09-30, Žin., 2009, Nr. 121-5214 (2009-10-10), i. k. 1091100NUTA00001246

12. Neteko galios nuo 2009-10-11

Punkto naikinimas:

Nr. 1246, 2009-09-30, Žin. 2009, Nr. 121-5214 (2009-10-10), i. k. 1091100NUTA00001246

13. Visi Vyriausybei teikiami teisės aktų projektai turi būti derinami su Teisingumo ministerija, o teisės aktų projektai, susiję su Europos Sąjungos teisės įgyvendinimu, Lietuvos Respublikos tarptautinėmis sutartimis ar jų projektais, – ir su Europos teisės departamentu prie Teisingumo ministerijos. Teisės aktų projektai, susiję su nacionaliniu biudžetu, valstybės pinigų fondais ar kitais valstybės piniginiais ištekliais, tarptautine finansine parama, turi būti derinami su Finansų ministerija. Teisės aktų projektai turi būti derinami su kitomis institucijomis ir įstaigomis, atsižvelgiant į jų valdymo sritį ar kompetenciją. Teisės akto projektą rengiančios institucijos vadovo sprendimu dėl teisės akto projekto gali būti prašoma nevyriausybinių organizacijų, socialinių partnerių, kitų suinteresuotų asmenų nuomonės.

14. Institucijos ir įstaigos privalo pateikti savo išvadas dėl joms pateiktų teisės aktų projektų ne vėliau kaip per 10 darbo dienų, o kai pateikiami didelės apimties (10 ar daugiau puslapių) teisės aktų projektai, – ne vėliau kaip per 15 darbo dienų.

Institucijos gali motyvuotai prašyti pateikti išvadas dėl teisės aktų projektų skubos tvarka. Tuo atveju išvados turi būti pateiktos ne vėliau kaip per 5 darbo dienas.

Jeigu institucija ar įstaiga nustatytu laiku nepateikia išvadų, laikoma, kad ji teisės akto projektui neprieštarauja.

15. Teisės akto projektą rengianti institucija, nesutinkanti su institucijų ar įstaigų pateiktomis pastabomis, organizuoja suinteresuotų institucijų ir įstaigų atstovų pasitarimą, jeigu nepavyksta kitais būdais pašalinti nesutarimų.

Punkto pakeitimai:

Nr. 1246, 2009-09-30, Žin., 2009, Nr. 121-5214 (2009-10-10), i. k. 1091100NUTA00001246

IV. TEISĖS AKTŲ PROJEKTŲ TEIKIMAS VYRIAUSYBEI

16. Teisės aktų projektai Vyriausybei teikiami per Ministro Pirmininko tarnybą.

17. Teikimas, kuriuo Vyriausybei teikiamas teisės akto projektas, atsižvelgiant į tai, kas teisės akto projekto rengėjas, turi būti pasirašytas atitinkamai Ministro Pirmininko, ministro (arba jo pavedimu ? viceministro), savivaldybės mero ar kito subjekto, kuriam teisę Vyriausybei teikti teisės aktus suteikia įstatymai, vadovo.

Punkto pakeitimai:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

18. Vyriausybei teikiamas teisės akto projektas turi būti vizuotas Lietuvos Respublikos Vyriausybės įstatymo 38 straipsnio 1 dalyje nustatyta tvarka. Kartu su teisės akto projektu teikiami Lietuvos Respublikos Vyriausybės teisėkūros taisyklėse nurodyti dokumentai, institucijų ir įstaigų derinimo raštai ir derinimo pažyma, kurioje turi būti aptartos institucijų ir įstaigų pastabos, į kurias neatsižvelgta, taip pat Reglamento 15 punkte nurodyto pasitarimo rezultatai. Šie dokumentai turi būti vizuoti atitinkamai Ministro Pirmininko, ministro, savivaldybės mero, kito subjekto, kuriam teisę Vyriausybei teikti teisės aktus suteikia įstatymai, vadovo ar jų įgaliotų valstybės tarnautojų.

Punkto pakeitimai:

Nr. 1246, 2009-09-30, Žin., 2009, Nr. 121-5214 (2009-10-10), i. k. 1091100NUTA00001246

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

19. Pasikeitus Vyriausybei arba ministrui, Vyriausybei pateikti teisės aktų projektai turi būti vizuoti paskirto naujo ministro.

V. TEISĖS AKTŲ PROJEKTŲ APTARIMAS MINISTERIJŲ ATSTOVŲ (VICEMINISTRŲ, MINISTERIJŲ KANCLERIŲ) PASITARIME

20. Reglamento nustatyta tvarka Vyriausybei pateikti teisės aktų projektai per 3 darbo dienas nuo jų gavimo Ministro Pirmininko tarnyboje perduodami Ministro Pirmininko kancleriui, kad būtų įtraukti į ministerijų atstovų (viceministrų, ministerijų kanclerių) pasitarimo (toliau vadinama – ministerijų atstovų pasitarimas) darbotvarkės projektą. Teisės aktų projektai, dėl kurių negautos Teisingumo ministerijos išvados, Ministro Pirmininko pavedimu, kuris gali būti įformintas Ministro Pirmininko kanclerio rezoliucija, grąžinami rengėjams.

21. Ministerijų atstovų pasitarimus (kuriuose paprastai dalyvauja viceministrai) kviečia, jų darbotvarkę sudaro ir pasitarimams pirmininkauja Ministro Pirmininko kancleris (jo nesant ar jo pavedimu – Ministro Pirmininko kanclerio pirmasis pavaduotojas ar Ministro Pirmininko kanclerio pavaduotojas).

Pasitarimo darbotvarkė sudaroma ne vėliau kaip prieš 2 darbo dienas iki pasitarimo.

Ministerijų atstovų pasitarime taip pat dalyvauja Europos teisės departamento prie Teisingumo ministerijos atstovas, svarstomų teisės aktų projektų rengėjai, kiti suinteresuoti asmenys.

22. Ministerijos atstovas į pasitarime pareikštas pastabas ir pasiūlymus gali motyvuotai atsakyti pasitarimo metu arba turi užtikrinti, kad pareikštos pastabos ir pasiūlymai būtų įvertinti po pasitarimo. Ministerijos atstovas gali pasiūlyti surengti suinteresuotų institucijų ir įstaigų atstovų pasitarimą pareikštoms pastaboms ir pasiūlymams aptarti.

23. Ministerijų atstovų pasitarimai protokoluojami. Pasitarimo protokolą ne vėliau kaip kitą darbo dieną po pasitarimo parengia Ministro Pirmininko tarnyba.

24. Teisės akto projektas, kuriam ministerijų atstovų pasitarime pritarta be pastabų arba dėl kurio pareikštos tik redakcinio pobūdžio pastabos, arba kuris pateiktas patikslintas pagal ministerijų atstovų pasitarime pareikštas pastabas, teikiamas Ministro Pirmininko kancleriui, kad būtų įtrauktas į Vyriausybės posėdžio darbotvarkės projektą.

VI. NESUTARIMŲ DĖL TEISĖS AKTŲ PROJEKTŲ SPRENDIMAS

25. Teisės aktų projektų rengėjams po ministerijų atstovų pasitarimo nepavykus išspręsti nesutarimų, Ministro Pirmininko kancleris inicijuoja suinteresuotų institucijų ir įstaigų atstovų pasitarimą nesutarimams spręsti. Pasitarimo rezultatai paprastai įforminami protokolu. Po šio pasitarimo Ministro Pirmininko kancleris teikia Ministrui Pirmininkui pasiūlymus dėl tolesnės teisės akto projekto svarstymo eigos.

26. Įvertinus Ministro Pirmininko kanclerio pasiūlymus, Ministro Pirmininko sprendimu teisės akto projektas teikiamas svarstyti Vyriausybės pasitarime arba Vyriausybės posėdyje.

VII. VYRIAUSYBĖS SPRENDIMŲ PROJEKTŲ IR VYRIAUSYBĖS REZOLIUCIJŲ PROJEKTŲ TEIKIMAS, SVARSTYMAS, PRIĖMIMAS, VYRIAUSYBĖS SPRENDIMŲ IR VYRIAUSYBĖS REZOLIUCIJŲ PASIRAŠYMAS, ĮSIGALIOJIMAS IR SKELBIMAS

27. Vyriausybės sprendimų ir Vyriausybės rezoliucijų projektai Vyriausybei teikiami per Ministro Pirmininko tarnybą. Teikimas, kuriame, be kita ko, pateikiama Lietuvos Respublikos pozicijų dėl pasiūlymų priimti Europos Sąjungos teisės aktus ar dėl kitų Europos Sąjungos dokumentų esmė, pasirašomas Reglamento 17 punkte, o Vyriausybės sprendimų ir Vyriausybės rezoliucijų projektai vizuojami Reglamento 18 punkte nustatyta tvarka.

28. Prie Vyriausybės sprendimo ar Vyriausybės rezoliucijos projekto pridedami atitinkamos valdymo srities ministro arba jo pavedimu viceministro, arba atitinkamos institucijos vadovo vizuota Lietuvos Respublikos pozicija (Lietuvos Respublikos pozicija klausimais, svarstomais artimiausiame Europos Sąjungos Tarybos posėdyje, pateikiama per Lietuvos narystės Europos Sąjungoje informacinę sistemą) ir Lietuvos Respublikos pozicijų klausimais, svarstomais artimiausiame Europos Sąjungos Tarybos posėdyje, apibendrinimas. Lietuvos Respublikos pozicijos rengiamos ir derinamos Koordinavimo taisyklių nustatyta tvarka.

29. Vyriausybės sprendimo ar Vyriausybės rezoliucijos projektai turi būti pateikiami Vyriausybei ne vėliau kaip prieš 3 darbo dienas iki numatomo Vyriausybės pasitarimo. Gauti projektai nedelsiant pateikiami Ministro Pirmininko kancleriui, kad būtų įtraukti į Vyriausybės pasitarimo darbotvarkės projektą. Ministrui Pirmininkui nusprendus klausimą įtraukti į Vyriausybės pasitarimo darbotvarkę, raštu pateikta medžiaga nedelsiant pateikiama ministrams ir kitiems asmenims, dalyvaujantiems Vyriausybės pasitarime.

30. Vyriausybės sprendimai ir Vyriausybės rezoliucijos priimami Vyriausybės pasitarime dalyvaujančių Vyriausybės narių balsų dauguma ir pasirašomi Ministro Pirmininko ne vėliau kaip kitą darbo dieną nuo jų priėmimo.

31. Vyriausybės sprendimai ir Vyriausybės rezoliucijos registruojami, kai juos pasirašo Ministras Pirmininkas. Vyriausybės sprendimui suteikiamas registravimo eilės numeris pagal bendrąją numeraciją nuo metų pradžios iki pabaigos ir nurodoma Vyriausybės pasitarimo, kuriame priimtas Vyriausybės sprendimas, data. Analogiškai registruojamos ir Vyriausybės rezoliucijos.

32. Vyriausybės sprendimai ir Vyriausybės rezoliucijos įsigalioja ir skelbiami įstatymų ir kitų teisės aktų nustatyta tvarka.

VIII. vyriausybės pasitarimas

33. Svarbiausieji klausimai prieš Vyriausybės posėdžius gali būti svarstomi Vyriausybės pasitarimuose. Vyriausybės pasitarimuose taip pat gali būti svarstomi teisės aktų projektai, dėl kurių kilusius nesutarimus nepavyko išspręsti, Lietuvos Respublikos pozicijos dėl pasiūlymų priimti Europos Sąjungos teisės aktus ir kitų Europos Sąjungos dokumentų, Vyriausybei pateiktos ataskaitos, gali būti aptariamos Vyriausybės pozicijos dėl Trišalėje taryboje numatomų svarstyti klausimų, taip pat Vyriausybės komisijų, Ministro Pirmininko sudarytų darbo grupių pateiktos išvados, pasiūlymai ir kita Vyriausybei pateikta informacija.

Vyriausybės pasitarimuose taip pat gali būti svarstomi Ministro Pirmininko sudarytų darbo grupių parengti teisės aktų projektai, kuriuos paprastai ne vėliau kaip prieš 2 darbo dienas iki Vyriausybės pasitarimo pateikia Ministras Pirmininkas.

34. Vyriausybės pasitarimus kviečia ir jiems pirmininkauja Ministras Pirmininkas.

35. Vyriausybės pasitarimo darbotvarkė kartu su pasitarimo medžiaga ministrams pateikiama paprastai ne vėliau kaip prieš 2 darbo dienas iki Vyriausybės pasitarimo. Jeigu būtina skubiai svarstyti atitinkamą teisės akto projektą, ministras, likus ne mažiau kaip 2 valandoms iki Vyriausybės pasitarimo, kreipiasi į Ministrą Pirmininką dėl tokio klausimo įtraukimo į Vyriausybės pasitarimo darbotvarkę. Sprendimą, ar įtraukti tokį klausimą į Vyriausybės pasitarimo darbotvarkę, priima Ministras Pirmininkas.

36. Vyriausybės pasitarimai protokoluojami. Vyriausybės pasitarimo protokolą rengia Ministro Pirmininko tarnyba.

IX. Vyriausybės Posėdis

37. Vyriausybės posėdžius kviečia ir jiems pirmininkauja Ministras Pirmininkas. Vyriausybės posėdžiai paprastai rengiami Vyriausybės rūmuose kartą per savaitę, trečiadieniais, Ministro Pirmininko paskirtu laiku.

38. Jeigu būtina nedelsiant priimti Vyriausybės sprendimus, Vyriausybės posėdis rengiamas kitu Ministro Pirmininko paskirtu laiku.

39. Vyriausybės posėdis yra teisėtas, jeigu jame dalyvauja daugiau kaip pusė Vyriausybės narių. Vyriausybės narys, negalintis dalyvauti posėdyje, privalo apie tai pranešti Ministrui Pirmininkui ir gauti jo sutikimą.

40. Ministro Pirmininko kancleris teikia Ministrui Pirmininkui pasiūlymus dėl Vyriausybės posėdžio darbotvarkės sudarymo ir rengia darbotvarkės projektą, kuriame nustatoma darbotvarkės klausimų svarstymo eilės tvarka, nurodomi pranešėjai ir kviečiami į posėdį asmenys. Į Vyriausybės posėdžio darbotvarkės projektą siūlomi įtraukti tik tie teisės aktų projektai, dėl kurių gautos Teisingumo ministerijos išvados (jeigu Ministras Pirmininkas nenusprendžia kitaip). Parengtas darbotvarkės projektas teikiamas Ministrui Pirmininkui pasirašyti. Prireikus Ministras Pirmininkas aptaria darbotvarkės projektą su ministrais. Darbotvarkė sudaroma ne vėliau kaip prieš 3 darbo dienas iki posėdžio (šis reikalavimas netaikomas Reglamento 38 punkte numatytu atveju).

41. Posėdžio medžiaga į posėdžio darbotvarkę įrašytiems asmenims pateikiama ne vėliau kaip prieš 3 darbo dienas iki posėdžio (šis reikalavimas netaikomas Reglamento 38 punkte numatytu atveju).

411. Teisingumo ministerija per 3 darbo dienas turi pateikti išvadą dėl teisės akto projekto, dėl kurio jau gautos suinteresuotų institucijų išvados, teisės akto projektas patobulintas pagal gautas pastabas ir pasiūlymus ir įtrauktas į Vyriausybės posėdžio darbotvarkę.

Papildyta punktu:

Nr. 1246, 2009-09-30, Žin., 2009, Nr. 121-5214 (2009-10-10), i. k. 1091100NUTA00001246

42. Ministras Pirmininkas turi teisę Vyriausybės posėdžio metu pasiūlyti įtraukti į tvirtinamą darbotvarkę ir naujų klausimų.

43. Ministras turi teisę, prieš pradedant svarstyti darbotvarkės klausimus, kreiptis į Ministrą Pirmininką su pasiūlymu įtraukti naują klausimą į darbotvarkę (jeigu šis klausimas suderintas su suinteresuotomis institucijomis ir įstaigomis Reglamento nustatyta tvarka). Ministrui Pirmininkui pritarus ministro pasiūlymui, dėl įtrauktino naujo klausimo balsuojama.

44. Vyriausybės posėdžiuose, be Vyriausybės narių, dalyvauja asmenys, kuriems teisę dalyvauti Vyriausybės posėdžiuose suteikia Lietuvos Respublikos Konstitucija ir kiti įstatymai, Europos teisės departamento prie Teisingumo ministerijos generalinis direktorius, teisės aktų projektų rengėjai, į Vyriausybės posėdžio darbotvarkę įrašyti asmenys, taip pat kiti asmenys Ministro Pirmininko ar ministrų kvietimu.

45. Vyriausybės posėdžiai protokoluojami. Posėdžio protokole nurodoma posėdžio data, protokolo eilės numeris, posėdžio dalyviai, svarstomų klausimų eilės numeris ir pavadinimas, klausimą pateikęs pranešėjas, kalbėtojai ir pateikiamas priimtas sprendimas. Nurodomi ir balsavimo rezultatai (taip pat pažymima, kas balsavo „prieš“ ar susilaikė), įrašoma Vyriausybės narių, kitų posėdžio dalyvių, kuriems teisę dalyvauti Vyriausybės posėdžiuose suteikia Lietuvos Respublikos Konstitucija ir kiti įstatymai, atskiroji nuomonė. Vyriausybės posėdžio protokolą parengia Ministro Pirmininko tarnyba ne vėliau kaip antrąją po posėdžio darbo dieną. Protokolą pasirašo Ministras Pirmininkas.

46. Vyriausybė sprendimus dėl svarstomų klausimų Vyriausybės posėdžiuose priima visų Vyriausybės narių balsų dauguma. Vyriausybės posėdžiuose priimti sprendimai įforminami nutarimais, kurie registruojami, kai juos pasirašo Ministras Pirmininkas. Vyriausybės nutarimui suteikiamas registravimo eilės numeris pagal bendrąją numeraciją nuo metų pradžios iki pabaigos ir nurodoma Vyriausybės posėdžio, kuriame priimtas Vyriausybės nutarimas, data.

47. Vyriausybės nutarimai pasirašomi Lietuvos Respublikos Vyriausybės įstatymo 41 straipsnio 2 ir 3 dalyse nustatyta tvarka per 7 darbo dienas nuo jų priėmimo, jeigu Vyriausybės posėdyje nebuvo nustatyti kiti Vyriausybės nutarimų pasirašymo terminai.

48. Pasikeitus Vyriausybei, visi ankstesnės Vyriausybės priimti, bet jos įgaliojimų laikotarpiu nepasirašyti nutarimai į naujos Vyriausybės posėdžius teikiami svarstyti iš naujo.

49. Ministrui Pirmininkui teikiami pasirašyti priimtų Vyriausybės nutarimų projektų originalai turi būti pasirašyti atitinkamos valdymo srities ministro. Kai nutarimą pasirašo pavaduojantis ministras, nutarimą prieš tai vizuoja tos ministerijos, kurios ministras pavaduojamas, viceministras.

Vyriausybės nutarimo, kuriuo pritariama įstatymo ar kito Seimo teisės akto projektui, teikimą Seimui pasirašo Ministras Pirmininkas. Įstatymo ar kito Seimo teisės akto projektą vizuoja atitinkamos valdymo srities ministras ir Ministras Pirmininkas, o kitus su šiuo teisės akto projektu susijusius dokumentus pasirašo (vizuoja) atitinkamos valdymo srities ministras.

50. Vyriausybės nutarimai skelbiami ir įsigalioja įstatymų ir kitų teisės aktų nustatyta tvarka.

X. MINISTERIJŲ, VYRIAUSYBĖS ĮSTAIGŲ VEIKLOS KOORDINAVIMAS

Pakeistas skyriaus pavadinimas:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

51. Vyriausybė per ministrus, Vyriausybės įstaigų vadovus koordinuoja, kaip ministerijose, Vyriausybės įstaigose įgyvendinami įstatymai, Vyriausybės nutarimai ir kiti teisės aktai.

52. Vyriausybė turi teisę pripažinti netekusiais galios ministrų, Vyriausybės įstaigų ir įstaigų prie ministerijų vadovų priimtus teisės aktus, jeigu šie prieštarauja Lietuvos Respublikos Konstitucijai, įstatymams, Lietuvos Respublikos tarptautinėms sutartims, kitiems Seimo priimtiems teisės aktams, Respublikos Prezidento dekretams, Vyriausybės nutarimams ar Ministro Pirmininko potvarkiams. Pasiūlymus šiais klausimais Ministrui Pirmininkui teikia Teisingumo ministerija, Ministro Pirmininko politinio (asmeninio) pasitikėjimo valstybės tarnautojai ir Ministro Pirmininko tarnyba.

53. Ministrai, Vyriausybės įstaigų vadovai ir kiti Vyriausybei atskaitingi viešojo administravimo subjektai privalo užtikrinti, kad būtų vykdomi įstatymai, Vyriausybės nutarimai ir kiti teisės aktai, kad laiku būtų parengti ir priimti ar pateikti kompetentingoms institucijoms priimti teisės aktai, kurių reikia įstatymams ir (ar) Vyriausybės nutarimams įgyvendinti, kad deramai ir laiku būtų įvykdomi Vyriausybės ir Ministro Pirmininko pavedimai.

Punkto pakeitimai:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

54. Pavedimai, nesvarbu, kokiame dokumente (Vyriausybės nutarime, Ministro Pirmininko potvarkyje, Ministro Pirmininko pavedime, įformintame rezoliucija, ar Ministro Pirmininko pavedime, įformintame Ministro Pirmininko kanclerio rezoliucija) išdėstyti (išskyrus pavedimus parengti atitinkamo teisės akto projektą), turi būti įvykdyti per 10 darbo dienų nuo jų gavimo, jeigu nenurodytas konkretus įvykdymo laikas. Pavedimai parengti atitinkamo teisės akto projektą turi būti įvykdyti per 3 mėnesius nuo jų gavimo, jeigu pavedime, įstatyme ar kitame teisės akte, kurio pagrindu duodamas pavedimas, nenurodytas konkretus įvykdymo laikas.

Jeigu pavedimas duodamas keletui institucijų, pagrindine pavedimo vykdymo organizatore laikoma ta institucija, kuri pavedime nurodyta pirmoji. Kitos pavedimą vykdančios institucijos vienodai atsakingos už pavedimo įvykdymą nustatytu laiku ir pagrindinės pavedimą vykdančios institucijos reikalavimu turi pateikti visą reikiamą medžiagą ir atitinkamus pasiūlymus ne vėliau kaip per 5 darbo dienas nuo pavedimo gavimo institucijoje.

55. Ministrai iki einamųjų metų kovo 1 d. Vyriausybės nustatyta tvarka atsiskaito Vyriausybei už veiklą jiems pavestose valdymo srityse.

Punkto pakeitimai:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

56. Vyriausybės įstaigų ir kitų Vyriausybei atskaitingų valstybės institucijų ir įstaigų vadovai iki einamųjų metų kovo 1 d. Vyriausybei pateikia Vyriausybės įstaigos ar kitos Vyriausybei atskaitingos valstybės institucijos ar įstaigos metinę veiklos ataskaitą, jeigu įstatymai ar Vyriausybės nutarimai nenustato kitaip.

XI. komandiruotės ir atostogos

57. Ministras Pirmininkas savo komandiruotes už Lietuvos Respublikos ribų ir atostogas iš anksto derina su Respublikos Prezidentu ir suderinęs pateikia Respublikos Prezidentui atitinkamą dekreto dėl pavedimo vienam iš ministrų pavaduoti Ministrą Pirmininką projektą.

Ministrai, valstybės tarnautojai ir pareigūnai (išskyrus ministrams pavestose valdymo srityse veikiančių Vyriausybės įstaigų vadovus ir Vyriausybės priimamus kitus šių įstaigų pareigūnus), kuriuos priima į pareigas ir atleidžia iš jų Vyriausybė arba Ministras Pirmininkas, Vyriausybės atstovai, vykstantys į komandiruotę už Lietuvos Respublikos ribų ilgiau kaip vienai dienai, turi iš anksto raštu informuoti apie tai Ministrą Pirmininką ir gauti jo leidimą. Leidimas įforminamas Ministro Pirmininko rezoliucija, liudijančia, kad prašymas suderintas su Ministru Pirmininku.

Punkto pakeitimai:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

58. Ministrai, vykstantys į komandiruotę Lietuvos Respublikoje ilgiau kaip vienai dienai, turi žodžiu apie tai informuoti Ministrą Pirmininką.

59. Kasmetinės atostogos ministrams, valstybės tarnautojams ir pareigūnams (išskyrus ministrams pavestose valdymo srityse veikiančių Vyriausybės įstaigų vadovus ir Vyriausybės priimamus kitus šių įstaigų pareigūnus), kuriuos priima į pareigas ir atleidžia iš jų Vyriausybė arba Ministras Pirmininkas, Vyriausybės atstovams paprastai suteikiamos pagal atostogų grafiką, kurį potvarkiu kiekvienų metų pradžioje patvirtina Ministras Pirmininkas. Atostogų grafiko projektą rengia Ministro Pirmininko tarnyba, atsižvelgdama į ministrų, valstybės tarnautojų ir pareigūnų (išskyrus ministrams pavestose valdymo srityse veikiančių Vyriausybės įstaigų vadovus ir Vyriausybės priimamus kitus šių įstaigų pareigūnus), kuriuos priima į pareigas ir atleidžia iš jų Vyriausybė arba Ministras Pirmininkas, Vyriausybės atstovų pageidavimus.

Punkto pakeitimai:

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

60. Ministras Pirmininkas potvarkiu tvirtina ministrų pavadavimo komandiruočių, atostogų, ligos metu ar kitais teisės aktuose numatytais atvejais grafiką. Šio grafiko projektą rengia Ministro Pirmininko tarnyba, atsižvelgdama į ministrų pateiktus pasiūlymus, suderintus su atitinkamais ministrais.

XII. REIKALŲ PERDAVIMAS KEIČIANTIS MINISTRAMS

61. Respublikos Prezidentui priėmus ministro atsistatydinimą arba Ministro Pirmininko teikimu atleidus ministrą ir Vyriausybei gavus Respublikos Prezidento dekretą dėl naujo ministro paskyrimo, buvęs ministras (ar ministras, pavaduojantis kitą ministrą) turi perduoti reikalus naujam ministrui. Surašomas reikalų perdavimo ir priėmimo aktas, kurio formą nustato Ministro Pirmininko kancleris.

Pasirašytas reikalų perdavimo ir priėmimo aktas saugomas atitinkamoje ministerijoje.

_________________

Priedo pakeitimai:

Nr. 1188, 1999-10-27, Žin., 1999, Nr. 92-2693 (1999-10-29), i. k. 0991100NUTA00001188

Nr. 313, 2003-03-13, Žin., 2003, Nr. 27-1089 (2003-03-19), i. k. 1031100NUTA00000313

Nr. 1065, 2009-09-09, Žin., 2009, Nr. 109-4650 (2009-09-11), i. k. 1091100NUTA00001065

Pakeitimai:

1.

Lietuvos Respublikos Vyriausybė, Nutarimas

Nr. 435, 1997-05-08, Žin., 1997, Nr. 41-1007 (1997-05-14), i. k. 0971100NUTA00000435

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

2.

Lietuvos Respublikos Vyriausybė, Nutarimas

Nr. 1485, 1997-12-29, Žin., 1998, Nr. 1-8 (1998-01-07), i. k. 0971100NUTA00001485

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

3.

Lietuvos Respublikos Vyriausybė, Nutarimas

Nr. 1188, 1999-10-27, Žin., 1999, Nr. 92-2693 (1999-10-29), i. k. 0991100NUTA00001188

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

4.

Lietuvos Respublikos Vyriausybė, Nutarimas

Nr. 637, 2000-06-02, Žin., 2000, Nr. 47-1357 (2000-06-09), i. k. 1001100NUTA00000637

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

5.

Lietuvos Respublikos Vyriausybė, Nutarimas

Nr. 314, 2001-03-20, Žin., 2001, Nr. 25-832 (2001-03-23), i. k. 1011100NUTA00000314

Dėl Lietuvos Respublikos Vyriausybės 1994 m. rugpjūčio 11 d. nutarimo Nr.728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

6.

Lietuvos Respublikos Vyriausybė, Nutarimas

Nr. 1188, 2001-10-01, Žin., 2001, Nr. 84-2946 (2001-10-03), i. k. 1011100NUTA00001188

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" dalinio pakeitimo

7.

Lietuvos Respublikos Vyriausybė, Nutarimas

Nr. 313, 2003-03-13, Žin., 2003, Nr. 27-1089 (2003-03-19), i. k. 1031100NUTA00000313

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

8.

Lietuvos Respublikos Vyriausybė, Nutarimas

Nr. 741, 2004-06-14, Žin., 2004, Nr. 95-3505 (2004-06-17), i. k. 1041100NUTA00000741

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

9.

Lietuvos Respublikos Vyriausybė, Nutarimas

Nr. 1577, 2004-12-03, Žin., 2004, Nr. 177-6553 (2004-12-09), i. k. 1041100NUTA00001577

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

10.

Lietuvos Respublikos Vyriausybė, Nutarimas

Nr. 10, 2005-01-12, Žin., 2005, Nr. 6-156 (2005-01-15), i. k. 1051100NUTA00000010

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

11.

Lietuvos Respublikos Vyriausybė, Nutarimas

Nr. 476, 2005-04-29, Žin., 2005, Nr. 57-1948 (2005-05-05), i. k. 1051100NUTA00000476

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

12.

Lietuvos Respublikos Vyriausybė, Nutarimas

Nr. 1035, 2005-09-20, Žin., 2005, Nr. 114-4161 (2005-09-24), i. k. 1051100NUTA00001035

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

13.

Lietuvos Respublikos Vyriausybė, Nutarimas

Nr. 1330, 2005-12-13, Žin., 2005, Nr. 146-5327 (2005-12-15), i. k. 1051100NUTA00001330

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

14.

Lietuvos Respublikos Vyriausybė, Nutarimas

Nr. 63, 2006-01-23, Žin., 2006, Nr. 10-351 (2006-01-26), i. k. 1061100NUTA00000063

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

15.

Lietuvos Respublikos Vyriausybė, Nutarimas

Nr. 34, 2007-01-15, Žin., 2007, Nr. 7-279 (2007-01-18), i. k. 1071100NUTA00000034

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

16.

Lietuvos Respublikos Vyriausybė, Nutarimas

Nr. 163, 2007-01-31, Žin., 2007, Nr. 21-763 (2007-02-15), i. k. 1071100NUTA00000163

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

17.

Lietuvos Respublikos Vyriausybė, Nutarimas

Nr. 550, 2007-06-06, Žin., 2007, Nr. 66-2561 (2007-06-14), i. k. 1071100NUTA00000550

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

18.

Lietuvos Respublikos Vyriausybė, Nutarimas

Nr. 694, 2007-07-04, Žin., 2007, Nr. 78-3142 (2007-07-14), i. k. 1071100NUTA00000694

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

19.

Lietuvos Respublikos Vyriausybė, Nutarimas

Nr. 52, 2008-01-23, Žin., 2008, Nr. 13-433 (2008-01-31), i. k. 1081100NUTA00000052

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

20.

Lietuvos Respublikos Vyriausybė, Nutarimas

Nr. 714, 2008-07-16, Žin., 2008, Nr. 84-3354 (2008-07-24), i. k. 1081100NUTA00000714

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

21.

Lietuvos Respublikos Vyriausybė, Nutarimas

Nr. 1350, 2008-12-24, Žin., 2008, Nr. 149-6062 (2008-12-30), i. k. 1081100NUTA00001350

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

22.

Lietuvos Respublikos Vyriausybė, Nutarimas

Nr. 641, 2009-06-17, Žin., 2009, Nr. 77-3184 (2009-06-30), i. k. 1091100NUTA00000641

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

23.

Lietuvos Respublikos Vyriausybė, Nutarimas

Nr. 1065, 2009-09-09, Žin., 2009, Nr. 109-4650 (2009-09-11), i. k. 1091100NUTA00001065

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

24.

Lietuvos Respublikos Vyriausybė, Nutarimas

Nr. 1246, 2009-09-30, Žin., 2009, Nr. 121-5214 (2009-10-10), i. k. 1091100NUTA00001246

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo

25.

Lietuvos Respublikos Vyriausybė, Nutarimas

Nr. 948, 2010-07-01, Žin., 2010, Nr. 81-4243 (2010-07-10), i. k. 1101100NUTA00000948

Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 "Dėl Lietuvos Respublikos Vyriausybės darbo reglamento patvirtinimo" pakeitimo